**Μεγάλη Καλλιτεχνική - Φιλανθρωπική Εκδήλωση**

Η Ιερά Μητρόπολις Κισάμου και Σελίνου και η Ερανική Επιτροπή Ανεγέρσεως Ι. Ναού Οσίου Νικηφόρου του Λεπρού, με χαρά και αγάπη, σας προσκαλούν σε μεγάλη Καλλιτεχνική-Φιλανθρωπική Εκδήλωση, η οποία θα πραγματοποιηθεί στο Κέντρο διασκέδασης «ΠΟΡΤΟΚΑΛΙ», την **Τρίτη 5 Μαρτίου και ώρα 20:00**. Ο εγνωσμένου κύρους τροβαδούρης της Κρητικής παράδοσης, μεγάλος Καλλιτέχνης Αντώνης Μαρτσάκης, με το συγκρότημα του, θα μας ταξιδέψει στην μουσική παράδοση της λεβεντογέννας Κρήτης. Την εκδήλωση θα πλαισιώσουν οι Παραδοσιακοί- Χορευτικοί Σύλλογοι: Παραδοσιακός Σύλλογος Χανίων «ΒΙΓΛΑΤΟΡΕΣ», Όμιλος Βρακοφόρων Κισσάμου, Χορευτικός Σύλλογος «Η ΚΙΣΣΑΜΟΣ», Πολιτιστικός-Παραδοσιακός Σύλλογος Σελίνου, Χορευτική Ομάδα Σελίνου «ΟΙ ΣΕΛΙΝΙΩΤΕΣ», Αθλητικός-Χορευτικός Σύλλογος «ΟΙ ΠΕΛΑΣΓΟΙ», Χορευτική Ομάδα Δραπανιά, όλοι ευγενώς προσφερόμενοι ως και το κέντρο «ΠΟΡΤΟΚΑΛΙ». Προπώληση εισιτηρίων. Χανιά: Hondos Center, Ιστορικό Καφέ «ΚΗΠΟΣ», Κρεοπωλείο «Τζώρτζης», Κλαδισός. Κίσαμος: Γραφεία Ι.Μ.Κ.Σ, Τσατσαρωνάκειο Πολύκεντρο, Κατάστημα «ΚΑΚΑΟΥΝΑΚΗ», Οπωροπαντοπωλείο «Η Μουρνιά», Παντοπωλείο Κυριακάκης Ιάκωβος-Πάτρα. Ικανό μέρος εκ των εσόδων θα διατεθούν σε δύο (2) υπερ-πολύτεκνες οικογένειες. Πληροφορίες-Κρατήσεις: τηλ.28240-22281. Χορηγοί Επικοινωνίας: Όλα τα Μέσα Ενημερώσεως του Νομού Χανίων. Σας περιμένουμε με τιμή και χαρά !

**Εκ της Ι. Μητροπόλεως**